Diari Oficial de la Generalitat Valenciana


Sumari del DOGV 9997, del 02-12-2024 (2024/12722)

ANUNCI pel qual se sotmeten a nova informació pública les sol·licituds d’autorització administrativa prèvia, autorització administrativa de construcció i declaració d’utilitat pública, en concret, corresponents a la central fotovoltaica PS IM2 Bufali-Palomar I i II i la seua infraestructura d’evacuació, amb potència pic d’11,299 MW, potència nominal de 9,588 MW i capacitat d’accés concedida de 9,6 MW, a situar a Bufali, el Palomar i l’Olleria, sotmesa al procediment de determinació d’afeccions ambientals. Expedient ATALFE/2020/65.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9997

Data del DOGV
:   02-12-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12583

CVE
:   BNWE-Z-1448-87109

Data del document
:   18-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes que preveuen:

– El Decret llei 14/2020, de 7 d’agost, del Consell, de mesures per a accelerar la implantació d’instal·lacions per a aprofitar les energies renovables per l’emergència climàtica i la necessitat de la urgent reactivació econòmica i la seua modificació pel Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna.

–  La Llei 24/2013, de 26 de desembre, del sector elèctric.

– El Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica,

– i la Llei 39/2015, d’1 d’octubre, del procediment administratiu comú de les administracions públiques,

se sotmeten a nova informació pública, per modificació substancial d’acord amb l’article 23.5 del Decret llei 14/2020, les sol·licituds d’autorització administrativa prèvia, d’autorització administrativa de construcció i declaració d’utilitat pública, en concret, de la instal·lació elèctrica que s’indica, sotmesa al procediment de determinació de les afeccions ambientals:

Peticionari: IM2 Energia Solar Proyecto 26, SL, CIF Z40557795 i domicili social a plaça d’Amèrica 2, 4B, 46096 València.

Tipus de central elèctrica: central fotovoltaica denominada PS IM2 Bufali-Palomar I i II, amb potència a instal·lar 9,588 MW, incloses les infraestructures d’evacuació.

Emplaçament dels grups generadors: polígon 1 parcel·les 20, 24, 43, 44, 46 i 47 del terme municipal de Bufali (València).

Emplaçament CIT 1: polígon 1, parcel·la 20, del terme municipal de Bufali (València).

Emplaçament línia d’evacuació de 20 kV entre els CIT i el CEM: polígon 1, parcel·les 20, 47, 9004, 46, 44 i 43, del terme municipal de Bufali (València).

Emplaçament CIT 2: polígon 1, parcel·la 46, del terme municipal de Bufali (València).

Emplaçament centre d’entrega i mesurament (CEM): polígon 1, parcel·la 43, del terme municipal de Bufali (València).

Emplaçament línia d’evacuació entre el CEM i la subestació l’Olleria: polígon 1, parcel·les 43, 9003 i 32 del terme municipal de Bufali (València), polígon 1, parcel·les 9022, 9024, 2, 1 i 9023 del terme municipal del Palomar (València), i polígon 9, parcel·les 9027, 550, 9007, 283, 278, 279, 9001, 273, 271, 268, 9026, 266, 236, 9015, 9034, 9030 i 208, del terme municipal de l’Olleria (València).

Les parcel·les següents deixen d’estar afectades per l’emplaçament de la instal·lació: polígon 1, parcel·les 23, 42, 45, 36, 35, 29, 31, 33, 1 i 9001, del terme municipal de Bufali (València), i polígon 9, parcel·les 298, 285, 286, 287, 9010, 291, 263, 262, 258, 259, 260, 9004, 241, 220, 221, 222 i 9014, del terme municipal de l’Olleria (València).

Òrgan competent per a autoritzar la instal·lació: Servici Territorial d’Indústria, Energia i Mines de València de la Conselleria d’Innovació, Indústria, Comerç i Turisme.

Consta en l’expedient un informe de determinació d’afeccions ambientals favorable, d’acord amb l’article 19 bis del DL 14/2020, afegit pel DL 1/2022, emés per la Direcció General de Qualitat i Educació Ambiental de la Conselleria d’Agricultura, Desenrotllament Rural, Emergència Climàtica i Transició Ecològica. Es realitzarà una nova consulta per a determinar si és vàlid per a la nova instal·lació.

Documents sotmesos a informació pública:

– Projectes. Denominació:

• Projecte d’execució de planta fotovoltaica connectada a xarxa amb una potència instal·lada d’11,29 MWp/9,588 MWn i denominada PS IM2 Bufali-Palomar I i II.

• Nou centre d’inversió i transformació particular CIT 1 amb tres inversors de 1.598 kVA i transformador de 5.000 kVA, situat en central solar PS 2269YYT d’intempèrie per a evacuació d’energia de planta fotovoltaica denominada (PS IM2 Bufali-Palomar I i II).

• Nou centre d’inversió i transformació particular CIT 2 amb tres inversors de 1.598 kVA i transformador de 5.000 kVA, situat en central solar PS 3082BTY d’intempèrie per a evacuació d’energia de planta fotovoltaica denominada (PS IM2 Bufali-Palomar I i II).

• Nou centre d’entrega i mesurament a 20 kV titularitat particular, situat en edifici prefabricat de formigó, per a evacuació d’energia de planta fotovoltaica denominada (PG. IM2 Bufali-Palomar I i II).

• Noves línies mixtes d’evacuació d’alta tensió a 20 kV de titularitat particular per a abocament d’energia de la planta fotovoltaica PS IM2 Bufali-Palomar en punt de connexió atorgat per la companyia distribuïdora.

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectats.

– plec general de normes de seguretat en prevenció d’incendis forestals.

– Llista dels elements, els espais, els servicis i les instal·lacions públiques afectats per l’actuació.

– Separates dirigides a:

• Ajuntament de Bufali.

• Ajuntament del Palomar.

• Ajuntament de l’Olleria.

• Confederació Hidrogràfica del Xúquer.

• Delegació del Govern a la Comunitat Valenciana (Subdelegació del Govern a València).

• i-DE Redes Eléctricas Inteligentes, SAU.

• Direcció General de Medi Natural i Animal (Conselleria de Medi Ambient, Infraestructures i Territori).

• Direcció General d’Urbanisme, Paisatge i Avaluació Ambiental (Conselleria de Medi Ambient, Infraestructures i Territori).

• Direcció General d’Infraestructures i Projectes Urbans (Conselleria de Medi Ambient, Infraestructures i Territori).

• Diputació de València (Carreteres i Infraestructures).

– Relació de béns i drets afectats (en taula annexa).

Pressupost: 4.421.802,88 €

Característiques principals:

Central fotovoltaica d’11,29 MWp, formada per un camp generador de 19.650 panells fotovoltaics de 575 Wp de potència, muntats sobre estructura suport fixa clavada directament en el terreny.

Dos centres d’inversió i transformació particular, CIT 1 i CIT 2, amb tres inversors de 1.598 kVA i un transformador de 5.000 kVA cada un, situats en central solar PS 1300KPG d’intempèrie, i la potència nominal de la instal·lació és de 9,588 MWn.

L’eixida dels transformadors connectarà amb la xarxa subterrània particular en forma de línia subterrània d’interconnexió entre els CIT i un centre d’entrega i mesurament d’energia elèctrica, i una altra línia aerosubterrània d’evacuació, propietat particular, que connectarà el CEM amb el punt de connexió atorgat per companyia distribuïdora en 20 kV, en posició de línia en l’ST l’Olleria propietat i-DE, Redes Eléctricas Inteligentes, SAU.

– Traçat A-B: 236 metres de línia subterrània a 20 kV tipus HEPRZ1 de 3 × 240 mm² Al que partirà des de cel·la de línia del centre d’inversió i transformació CIT01, i discorrerà soterrada i entubada per terreny privat i camí públic, fins a cel·la de línia col·locada en l’interior del centre d’inversió i transformació CIT02.

– Traçat B-C: 311 metres de línia subterrània a 20 kV tipus HEPRZ1 doble circuit de 2 × 3 × 400 mm² Al que partirà des de cel·la de línia del centre d’inversió i transformació CIT02, i discorrerà soterrada i entubada per terreny privat, fins a cel·la de línia col·locada en interior del centre d’entrega i mesurament particular.

– Traçat X-U-P-F: 2.015 metres de línia de doble circuit a 20 kV que partirà des de cel·la de línia col·locada en interior de centre d’entrega i mesurament particular, fins a connexió en posició de línia en l’ST l’Olleria, amb 1.345 metres de tram subterrani tipus HEPRZ1 de 2 × 3 × 400 mm² Al i 650 metres de tram aeri amb conductor LA-180 147-AL1/34ST1.

Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d’energia elèctrica.

La documentació s’exposarà per a consulta pública en l’adreça electrònica

<https://cindi.gva.es/va/web/energia/valencia>, en valencià, i <https://cindi.gva.es/es/web/energia/valencia>, en castellà, disponibles l’endemà de la publicació.

Cosa que es fa pública per a coneixement general i perquè totes les persones físiques o jurídiques que es consideren afectades en els seus drets puguen examinar la documentació relacionada en l’adreça electrònica indicada o presencialment en el Servici Territorial d’Indústria, Energia i Mines de València, situat al carrer Gregorio Gea, 27, de València, així com dirigir al citat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d’este anunci segons el procediment d’urgència que preveu la Llei 39/2015, d’acord amb l’article 10.8 del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, que modifica la redacció de l’article 33.1 del DL 14/2020, de 7 d’agost, les quals es podran presentar via telemàtica a través de la seu electrònica de la Generalitat, accedint a l’enllaç <https://www.gva.es/va/inicio/procedimientos?id_proc=15529&version=amp>, o per qualsevol dels mitjans que indica l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

València, 18 de novembre de 2024

Roberto Javier Anchel Añó

Cap del Servici Territorial d'Indústria, Energia i Mines

Esta disposició conté annexos. Consulteu-ne la versió en PDF.